Касцёл Унебаўзяцця Найсвяцейшай Дзевы Марыі (Журавічы)

Касцёл Унебаўзяцця Найсвяцейшай Дзевы Марыі — колішні каталіцкі храм у вёсцы Журавічы Рагачоўскага раёна.

 Гісторыя 
злева|міні|Журавіцкі касцёл з боку апсіды ў пачатку XX стагоддзя 
Драўляны храм пабудаваны ў 1720 годзе па фундацыі мясцовага абывацеля Юдзіцкага, было звыш 800 парафіянZyskar J. Nasze košcioty. Archidjecezja Mohylowska. Warszawa, 1913. S. 59—62.. Пасля паўстання 1863—1864 гадоў не быў скасаваны і прыняў парафіян суседняга закрытага касцёла ў вёсцы Свержань. У пачатку XX стагоддзя ксяндзом Вайцяховічам была ўзведзена адасобленая мураваная трох’ярусная шатровая званіца-брама.

У канцы XVIII стагоддзя архітэктура храма набыла рысы стылю класіцызму.

 Архітэктура 
міні|Плябанія ў пачатку XX стагоддзя
Быў вырашаны цэнтрычным крыжова-купальным аб’ёмам, завершаным у сяродкрыжжы вялікім васьмігранным барабанам пад сферычным з заломам купалам. Тарцы двухсхільных дахаў 6ылі закрыты трохвугольнымі франтонамі. Восі фасадаў адзначаліся паўкруглымі люкарнамі. У галоўным алтары знаходзілася скульптура Хрыста, меўся алтар Святога Антонія.

 Пробашчы 

 Мацвей Сакалоўскі;
 Чачот;
 Ігнацій Бернатовіч;
 Пётр Грыб (1903—1906);
 Карл Бялініс (1907—1909);
 Эдвард Феліксавіч Вайцэховіч (1909—1916?);
 Стэфан Мікалаевіч Война (1926—1928).

 Крыніцы 

 Літаратура 


 Спасылкі 

Катэгорыя:Журавічы
Катэгорыя:Колішнія касцёлы Гомельскай вобласці
Катэгорыя:Збудаванні Беларусі ў стылі класіцызм
Катэгорыя:Драўляныя касцёлы Беларусі
Катэгорыя:З’явіліся ў 1720 годзе
Катэгорыя:Храмы Рагачоўскага раёна